laion/Wikipedia-Exotic huggingface dataset:
সম্প্রদান কারক

সংস্কৃত ব্যাকরণ অনুযায়ী, যাকে স্বত্ব ত্যাগ করে দান, অর্চনা, সাহায্য ইত্যাদি করা হয়, তাকে সম্প্রদান কারক বলে। একে নিমিত্ত কারক-ও বলা হয়। এখানে লক্ষণীয় যে, বস্তু নয়, ব্যক্তিই সম্প্রদান কারক। পূর্বে আলাদা হলেও বর্তমানে বাংলা ব্যাকরণে সম্প্রদান কারককে কর্ম কারকের অংশ হিসাবে ধরা হয়। সম্প্রদান কারকের ব্যবহার কর্ম কারকের অনুরূপ অনেক ব্যাকরণবিদ বাংলা ব্যাকরণে সম্প্রদান কারক স্বীকার করেন না। কারণ, কর্ম কারক দ্বারাই সম্প্রদান কারকের কাজ সুন্দরভাবে সম্পাদন করা যায়। সম্প্রদান কারক ও কর্ম কারকের বিভক্তি চিহ্ন এক। কেবল স্বত্বত্যাগ করে দানের ক্ষেত্রে সম্প্রদান কারক হয়। তবে কোনো কোনো ক্ষেত্রে এটি প্রযোজ্য হয় না। এই বিভ্রান্তি এড়াতে বর্তমানে সম্প্রদান কারককে কর্ম কারকের অন্তর্ভুক্ত করা হয়েছে। গুরু দক্ষিণা দাও। দিব তোমা শ্রদ্ধা ভক্তি। ভিক্ষা দাও দেখিলে ভিক্ষুক। দরিদ্রকে দান করো। ভিখারিকে ভিক্ষা দাও। দরিদ্রকে ধন দাও। (স্বত্বত্যাগ করে না দিলে কর্ম কারক হবে। যেমন- ধোপাকে কাপড় দাও)। ভিক্ষুকদের ভিক্ষা দাও। দেশের জন্য প্রাণ দাও। ক্ষুধার্তদের খাদ্য দাও। সৎপাত্রে কন্যা দাও। সমিতিতে চাঁদা দাও। 'অন্ধজনে দেহ আলো।' দীনে দয়া করো। অন্নহীনে অন্ন দাও। সর্বভূতে দান করো। গৃহহীনে গৃহ দাও। জীবে দয়া করে সাধুজন। বস্ত্রহীনে বস্ত্র দাও। নিমিত্তার্থে 'কে' বিভক্তি যুক্ত হলে সেখানে চতুর্থী বিভক্তি হয়। যেমন- 'বেলা যে পড়ে এল, জলকে চল।' (রবীন্দ্রনাথ ঠাকুর)। তিনি হজে গেছেন। (নিমিত্তার্থে সপ্তমী বিভক্তি) কারক কর্তৃকারক কর্ম কারক করণ কারক অপাদান কারক অধিকরণ কারক বাংলা ব্যাকরণ বাংলা ভাষা বিভক্তি বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। বাংলা ভাষার ব্যাকরণ ও নির্মিতি, নবম-দশম শ্রেণি, ২০২১ শিক্ষাবর্ষ, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ বাংলা ব্যাকরণ ও নির্মিতি, সপ্তম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।
অ্যামিন

অ্যামিন হলো জৈব যৌগ এবং যাদের কার্যকরী মূলক হলো -NH 2। গঠনগতভাবে অ্যামিনসমূহ অ্যামোনিয়া থেকে উদ্ভাবিত হয়। এক্ষেত্রে অ্যামোনিয়ার এক বা একাধিক অণু অ্যালকাইল বা অ্যারাইল গ্রুপ দ্বারা প্রতিস্থাপিত হয়। এই নিয়মের একটি ব্যতিক্রম হলো RC(O)NR2, যাকে অ্যামিন না বলে অ্যাসিটামাইড বলা হয়ে থাকে। এদের গঠন ও বৈশিষ্ট্যের মধ্যে যথেষ্ট ভিন্নতা পরিলক্ষিত হয়। যে সকল অ্যামিনের N-H গ্রুপকে N-M গ্রুপ দ্বারা (M = metal বা ধাতু) প্রতিস্থাপিত করা হয় সেগুলোকেও অ্যমিড বলে। ফলে (CH3)2NLi হল লিথিয়াম ডিমেথিলামাইড। নিচের চিত্রাণুযায়ী, প্রাথমিক বা প্রাইমারি অ্যামিন তৈরি হয় যখন তিনটি হাইড্রোজেন অণুর একটি জৈব মূলক দ্বারা প্রতিস্থাপিত হয়। অনুরূপভাবে দুটি H প্রতিস্থাপিত হলে তাকে সেকেণ্ডারি অ্যামিন ও সবকটি হাইড্রোজেন অণু প্রতিস্থাপিত হলে তাকে টার্সিয়ারি অ্যামিন বলে। এই যৌগগুলোর নাইট্রোজেন কেন্দ্র আধানযুক্ত হয়, ফলে তাদের কোয়াণ্টানারি অ্যামোনিয়াম লবণ বলে। অনুরূপভাবে, একাধিক অ্যামিন গ্রুপ সম্পন্ন জৈব যৌগকে ডাইঅ্যামিন, ট্রাইঅ্যামিন, টেট্রাঅ্যামিন ইত্যাদি বলে। অ্যারোমেটিক অ্যামিনসমূহ অ্যানিলিনরূপে নাইট্রোজেন অণুর সাথে যুক্ত থাকে। অ্যামিন গ্রুপের উপস্থিতি অ্যারোমেটিক চক্রের কার্যকারিতা প্রচুর পরিমাণে বৃদ্ধি করে। প্রাইমারি ও সেকেণ্ডারি অ্যামিনের বৈশিষ্ট্যকে হাইড্রোজেন বন্ধন বিশেষভাবে প্রভাবিত করে। এর ফলে সমরূপী ফসফিন থেকে অ্যামিনের স্ফুটনাঙ্ক বেশি, সমরূপী অ্যালকোহল থেকে কম। অ্যালকোহল বা অ্যালকানল অ্যামিনের সাথে সাদৃশ্যপূর্ণ হলেও এতে NR2 এর বদলে একটি -OH গ্রুপ থাকে। যেহেতু অক্সিজেন, নাইট্রোজেন থেকে বেশিমাত্রায় তড়িতঋনাত্মক, তাই RO-H, R2N-H যৌগের থেকে বেশি অম্লীয়। গ্যাসীয় অ্যামিনসমূহের গন্ধ অ্যামোনিয়ার মত হয়, তরল অ্যামিনের গন্ধ মাছের মত আঁশটে হয়। অধিকাংশ অ্যালিফেটিক অ্যামিন পানিতে দ্রবণীয় হয়ে থাকে। এতে তাদের হাইড্রোজেন বন্ধন গঠনের প্রবণতা পরিলক্ষিত হয়। কার্বন অণূর সংখ্যা বৃদ্ধির সাথে সাথে বিশেষ করে এর সংখ্যা ৬ এর বেশি হলে দ্রাব্যতা কমে যায়। অ্যালিফেটিক অ্যামিনসমূহ জৈব যৌগে অধিকমাত্রায় দ্রবণীয়তা দেখায়। Company, Houghton Mifflin Harcourt Publishing। "The American Heritage Dictionary entry: amine"। www.ahdictionary.com। সংগ্রহের তারিখ ২০২০-১১-১০।
সামান্থা মর্টন

সামান্থা জেন মর্টন (ইংরেজি: Samantha Jane Morton জন্ম ১৩ই মে ১৯৭৭) হলেন একজন ইংরেজ অভিনেত্রী, চিত্রনাট্যকার ও পরিচালক। তিনি একটি গোল্ডেন গ্লোব পুরস্কার, একটি বাফটা পুরস্কার ও একটি বিফা পুরস্কার অর্জন করেছেন এবং একটি এমি পুরস্কার ও দুটি একাডেমি পুরস্কারে মনোনীত হয়েছেন। নটিংহামে বেড়ে ওঠা মর্টন সেন্ট্রাল জুনিয়র টেলিভিশন ওয়ার্কশপে যোগ দেন এবং ১৯৯১ সাল থেকে ব্রিটিশ টেলিভিশন পর্দায় কাজ শুরু করেন। তিনি সোলজার সোলজার ও ক্র্যাকার টেলিভিশন ধারাবাহিকে অতিথি ভূমিকায় এবং ১৯৯৫ থেকে ১৯৯৬ সালে আইটিভির ব্যান্ড অব গোল্ড ধারাবাহিকে অভিনয় করেন। নাট্যধর্মী এমা (১৯৯৬),জেন আইয়ার (১৯৯৭), ও আন্ডার দ্য স্কিন (১৯৯৭) চলচ্চিত্র দিয়ে তার বড় পর্দায় সুনাম অর্জন করেন। আন্ডার স্য স্কিনের সাফল্যের পর উডি অ্যালেন তাকে সুইট অ্যান্ড লোডাউন (১৯৯৯) চলচ্চিত্রে কাজের সুযোগ দেন এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। মর্টন ১৯৭৭ সালের ১৩ই মে নটিংহামের ক্লিফটনে জন্মগ্রহণ করেন। তার মাতা পামেলা মালেক একজন ফ্যাক্টরি কর্মী এবং পিতা পিটার মর্টন। মর্টন তাদের তৃতীয় সন্তান। ১৯৭৯ সালে তার পিতামাতার বিবাহবিচ্ছেদের পর তার আরও ছয়জন বৈমাত্রেয় ভাইবোন জন্মগ্রহণ করে। তিনি আট বছর পর্যন্ত তার পিতার সাথে বসবাস করেন। তার পিতা মদ্যপ ছিলেন এবং তার মাতার তার দ্বিতীয় স্বামী ফ্রাংক ব্রেভউডের সাথে দ্বন্দ্বপূর্ণ সম্পর্ক ছিল। ফলে তিনি আর তার পিতামাতার সাথে বসবাস করেন নি। পরের নয় বছর তিনি পালিত পিতামাতার আশ্রয়ে এবং চিলড্রেনস হোমে কাটান। এই সময়ে তিনি ওয়েস্ট ব্রিজফোর্ড কমপ্রিহেনসিভ স্কুলে পড়াশোনা করেন এবং ১৩ বছর বয়সে সেন্ট্রাল জুনিয়র টেলিভিশন ওয়ার্কশপে যোগ দেন। সে সময়ে তিনি সোলজার সোলজার ও বুন টেলিভিশন ধারাবাহিকে কাজ করার প্রস্তাব পান। "Birth Registration Details"। Ancestry.com। ২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  অ্যাডলি, ইস্থার (৪ অক্টোবর ২০০৭)। "Profile: Samantha Morton – 'I think she is attracted to women who have difficulties. It's very emotional when she takes a role to extremes ...'"। দ্য গার্ডিয়ান। সংগ্রহের তারিখ ১৩ মে ২০১৮।  "Samantha Morton profile"। ফিল্ম রেফারেন্স (ইংরেজি ভাষায়)। সংগ্রহের তারিখ ৮ মে ২০১০।  ওহ্যাগান, শন (৮ মে ২০১০)। "Samantha Morton interview: 'I could play a prostitute convincingly because my best friend was one'"। দ্য গার্ডিয়ান (ইংরেজি ভাষায়)। সংগ্রহের তারিখ ৩ আগস্ট ২০১৮।  ওয়ার্ড, ভিক্টোরিয়া (৫ মার্চ ২০১১)। "Samantha Morton is told the stepfather she was searching for is dead"। দ্য টেলিগ্রাফ (ইংরেজি ভাষায়)। সংগ্রহের তারিখ ৩ আগস্ট ২০১৮।  উইকিমিডিয়া কমন্সে সামান্থা মর্টন সংক্রান্ত মিডিয়া রয়েছে। ইন্টারনেট মুভি ডেটাবেজে সামান্থা মর্টন  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে সামান্থা মর্টন
লিনা ডানাম

লিনা ডানাম (ইংরেজি: Lena Dunham, /ˈdʌnəm/; ১৩ই মে ১৯৮৬) হলেন একজন মার্কিন অভিনেত্রী, লেখিকা, প্রযোজক ও পরিচালক। তিনি এইচবিওর ধারাবাহিক গার্লস (২০১২-২০১৭)-এর রচয়িতা ও অভিনেত্রী হিসেবে প্রসিদ্ধ। এই ধারাবাহিকের জন্য তিনি একাধিক এমি পুরস্কারের মনোনয়ন লাভ করেন এবং দুটি গোল্ডেন গ্লোব পুরস্কার অর্জন করেন। এছাড়া তিনি গার্লস ধারাবাহিকের কয়েকটি পর্ব পরিচালনা করেন এবং প্রথম নারী হিসেবে হাস্যরসাত্মক ধারাবাহিক পরিচালনা বিভাগে ডিরেক্টরস গিল্ড অব আমেরিকা পুরস্কার লাভ করেন। গার্লস ধারাবাহিকের পূর্বে ডানাম অর্ধ-জীবনীমূলক স্বাধীন চলচ্চিত্র টাইনি ফার্নিচার (২০১০) রচনা, পরিচালনা ও এতে অভিনয় করেন। এই কাজের জন্য তিনি শ্রেষ্ঠ মূল চিত্রনাট্য বিভাগে ইন্ডিপেন্ডেন্ট স্পিরিট পুরস্কার অর্জন করেন। ডানাম ১৯৮৬ সালের ১৩ই মে নিউ ইয়র্ক সিটিতে জন্মগ্রহণ করেন। তার পিতা ক্যারল ডানাম একজন চিত্রকর এবং তার মাতা লরি সিমন্স একজন চিত্রশিল্পী ও চিত্রগ্রাহক এবং পিকচার জেনারেশনের সদস্য। তার পিতা একজন প্রটেস্ট্যান্ট ও ইংরেজ বংশোদ্ভূত এবং তার মাতা ইহুদি। তার ছোট বোন গ্রেস ডানাম একজন লেখিকা ও অভিনেত্রী। তিনি লিনার প্রথম চলচ্চিত্র ক্রিয়েটিভ ননফিকশন-এ ছোট ভূমিকায় ও দ্বিতীয় চলচ্চিত্র টাইনি ফার্নিচার-এ শ্রেষ্ঠাংশে অভিনয় করেন। "Lena Dunham - United States Public Records"। FamilySearch। মার্চ ৭, ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Gross, Terry (ডিসেম্বর ৭, ২০১০)। "Lena Dunham's Big Dreams Rest On 'Tiny Furniture'"। Fresh Air। NPR। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  "Lena Dunham - Bio"। এমিস। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  "Winners & Nominees: Lena Dunham"। গোল্ডেন গ্লোব। জানুয়ারি ১৯, ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Gates, Anita (Fall ২০১৩)। "The It Girl"। Directors Guild of America। মার্চ ৮, ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Paybarah, Azi (আগস্ট ৭, ২০১৩)। "Lena Dunham on not considering Spitzer and not losing the next Patti Smith to Tampa"। Politico f/k/a Capital New York। মার্চ ৯, ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  "Lena Dunham. Editor, Dead Horse Review"। The Argotist Online। জানুয়ারি ২৬, ২০১৩ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Walker, Tim (অক্টোবর ৬, ২০১২)। "Lena Dunham: Could she be the voice of a generation?"। The Independent। London, UK। অক্টোবর ১০, ২০১২ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Mead, Rebecca (নভেম্বর ১৫, ২০১০)। "Downtown's Daughter"। The New Yorker: 38–45। মার্চ ২৯, ২০১২ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  "'Girls' writer lays bare women's insecurities"। Jewish Journal। এপ্রিল ২৫, ২০১২। অক্টোবর ৯, ২০১২ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Silverstein, Melissa (নভেম্বর ১২, ২০১০)। "Interview with Lena Dunham – Writer/Director of Tiny Furniture"। Women & Hollywood। Womenandhollywood.com। এপ্রিল ৩, ২০১৩ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  Howard, Caroline (নভেম্বর ১২, ২০১০)। "Names You Need to Know in 2011: Lena Dunham"। Forbes। এপ্রিল ২৭, ২০১৭ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮।  উইকিমিডিয়া কমন্সে লিনা ডানাম সংক্রান্ত মিডিয়া রয়েছে। ইন্টারনেট মুভি ডেটাবেজে লিনা ডানাম  (ইংরেজি)
বান্দুরা হলিক্রশ হাই স্কুল অ্যান্ড কলেজ

বান্দুরা হলিক্রশ হাই স্কুল এন্ড কলেজ ক্যাথলিক মিশন দ্বারা পরিচালিত বাংলাদেশের একটি বিদ্যালয়। এটি বাংলাদেশের ঢাকা জেলার নবাবগঞ্জ উপজেলার বান্দুরা নামক স্থানে অবস্থিত। এটি ঢাকা ধর্মমহাপ্রদেশের দ্বিতীয় স্কুল ও ঢাকা জেলার প্রথম স্থায়ী মঞ্জুরিকৃত শিক্ষা প্রতিষ্ঠান। বর্তমানে এ বিদ্যালয়ে ১৮০০ এর অধিক শিক্ষার্থী এবং ৫৫ জন শিক্ষিক কর্মরত রয়েছেন। ১৯১২ সালের ৮ জানুয়ারি গোল্লা ধর্মপল্লীতে হলিক্রশ বান্দুরা গোবিন্দপুর হাই স্কুল প্রতিষ্ঠিত করা হয়। এর প্রতিষ্ঠাতা ও প্রথম প্রধান শিক্ষক ছিলেন আইরিস বংশোদ্ভূত ধর্মযাজক জন জ্যাক হেনেসি। প্রথম বছর দ্বিতীয় থেকে সপ্তম শ্রেণিতে ১৫৭ জন ছাত্র ভর্তি হয়। গোল্লায় পাঁচ মাস কার্যক্রম চলার পর জুন মাসে বিদ্যালয়টি বান্দুরায় স্থানান্তর করা হয়। ১১ জুন থেকে কার্যক্রম পুনরায় শুরু হয়। ১৯১৫ সালে দশম শ্রেণি চালু হয় এবং তিন বছরের জন্য কলিকাতা বিশ্ববিদ্যালয়ের অস্থায়ী অনুমোদন লাভ করে। ১৯১৬ সালেই কলিকাতা বিশ্ববিদ্যালয়ের অধীনে অনুষ্ঠিত ম্যাট্রিক পরীক্ষায় ৬ জন অংশগ্রহণ করে। ১৯১৮ সালের ২০ নভেম্বর দোহার-নবাবগঞ্জের মধ্যে এ বিদ্যালয়টি প্রথম কলিকাতা বিশ্ববিদ্যালয়ের স্থায়ী স্বীকৃতি লাভ করে। ২০০১ সালে জাতীয় শিক্ষক সপ্তাহ উপলক্ষে শিক্ষা মন্ত্রণালয় বিদ্যালয়টিকে জাতীয় পর্যায়ে শ্রেষ্ঠ শিক্ষা প্রতিষ্ঠান হিসেবে নির্বাচিত করে। ২০১৪ সালের ১ জুলাই ৪৯ জন শিক্ষার্থী নিয়ে এর কলেজ শাখার কার্যক্রম শুরু হয়। থিওটোনিয়াস অমল গাঙ্গুলী - প্রথম বাঙালি আর্চবিশপ। প্রমোদ মানকিন - বাংলাদেশের সাবেক সমাজকল্যাণমন্ত্রী। মজেস কস্তা - চট্টগ্রাম মহাধর্মপ্রদেশের প্রথম আর্চবিশপ। মো. কাজী সোহেল (২৫ ডিসেম্বর ২০১৬)। "১৯১২ সাল থেকে শিক্ষার আলো ছড়াচ্ছে বান্দুরা হলিক্রশ স্কুল এণ্ড কলেজ"। ইত্তেফাক। ২৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৩০ জুন ২০২০।  জেমস আনজুস (১৮ ফেব্রুয়ারি ২০২০)। "নটর ডেম কলেজের প্রথম বাংলাদেশি অধ্যক্ষ টি এ গাঙ্গুলীর গল্প"। প্রথম আলো। সংগ্রহের তারিখ ২৩ জুন ২০২০।
খুমুকচম সঞ্জিতা চানু

খুমুকচম সঞ্জিতা চানু(ইংরেজি: Khumukcham Sanjita Chanu), (জন্ম ৮ ই অগাস্ট ১৯৯৪) ভারতীয় ভারোত্তোলক। কাকিং খুনো, কাকিংহ জেলা, মণিপুর এ জন্মগ্রহণ করেন, তিনি দুইবার কমনওয়েলথ গেমসে স্বর্ণপদক জয় করেন ভারতের হয়ে। প্রথমবার ২০১৪ কমনওয়েলথ গেমসে মহিলাদের ৪৮ কেজি বিভাগে। আবার ২০১৮ কমনওয়েলথ গেমসে ৫৩ কেজি বিভাগে। "'Sanjita Khumukcham profile'"। ৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৪।  "Associated Press"। The Times of India। ২৪ জুলাই ২০১৪। সংগ্রহের তারিখ ২৫ জুলাই ২০১৪। Sanjita Chanu wins Gold  "Sanjita Chanu Wins Gold Medal for India In Weightlifting"। India Today। ২৪ জুলাই ২০১৪। সংগ্রহের তারিখ ২৫ জুলাই ২০১৪। CWG 2014  "Khumukcham claims another gold for India"। Gold Coast Games 2018। ৬ এপ্রিল ২০১৮। ১৩ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৮।
পরিতৃপ্তি

পরিতৃপ্তি বা পরিতোষ (ইংরেজি: Satiety) বলতে মূলত ভোজনের শেষ পর্যায়ে অতিরিক্ত খাদ্যগ্রহণ সীমিত বা বন্ধ করার ইচ্ছাকে বোঝায়। অন্য ভাষায় খাবারের পরে "পেট ভরা"-র অনুভূতি এবং তার পরে নির্দিষ্ট সময় ধরে ক্ষুধার অনুপস্থিতিই হল পরিতৃপ্তি। পরিতৃপ্তি আসলে ক্ষুধা কমতে থাকে ও তারপরে বন্ধ হয়ে যায়। পরবর্তী ভোজনের আগ পর্যন্ত এই পরিতৃপ্তি বজায় থাকে। খাদ্য হজম বা শরীরে শোষিত হবার অনেক আগেই পরিতৃপ্তি আসে। ক্ষুধা অবস্থা থেকে পরিতৃপ্ত অবস্থা অর্জন করার সম্পূর্ণ প্রক্রিয়াটিকে পরিতৃপ্তিকরণ (Satiation) বলা হয়। মানুষের মস্তিষ্ক তথা কেন্দ্রীয় স্নায়ুতন্ত্রের একটি অংশ হাইপোথ্যালামাস মানুষ কতটুকু খাবার খেতে ইচ্ছা করে, সেই ইচ্ছাকে নিয়ন্ত্রণ করে। ধারণা করা হয় খাদ্যগ্রহণ করলে শরীরের তাপমাত্রা বৃদ্ধি পায় এবং সেই সাথে হাইপোথ্যালামাসের তাপমাত্রাও বৃদ্ধি পায়। এর ফলশ্রুতিতে খাওয়ার ইচ্ছা হ্রাস পেতে থাকে। অন্য আরও কয়েকটি কারণেও খাদ্যগ্রহণ সীমিত করতে হতে পারে। যেমন খাবার খেতে খেতে পাকস্থলী বা অন্ত্র পূর্ণ হয়ে টান পড়লে সেখান থেকে মস্তিষ্কে সংকেত আসে এবং এরপর আর খাবার খেতে ইচ্ছা করে না। রক্তপ্রবাহে অনেক চিনি থাকলে কিংবা দেহে অনেক মেদকলা জমলেও খাদ্যগ্রহণ সীমিত হয়। এছাড়া অনুভূতিগত বা মানসিক কারণেও পরিতৃপ্তি চলে আসতে পারে। মানসিকভাবে বিচলিত একজন ব্যক্তি হয়ত খুব স্বল্প পরিমাণ খাদ্য খেয়েই পরিতৃপ্তি অর্জন করতে পারেন। মানুষের অন্ত্রে অবস্থিত বেশ কিছু হরমোন বা অন্তঃক্ষরিত পদার্থ পরিতৃপ্তি অর্জনে গুরুত্বপূর্ণ ভূমিকা রাখে। কোলেসিস্টোকিনিন, গ্লুকাগন-সদৃশ পেপটাইড-১, অক্সিটোমডুলিন ও পেপটাইড ওয়াই ওয়াই (Peptide YY) নামক হরমোনগুলি ক্ষুধা কমিয়ে দেয়, পরিতৃপ্তি বৃদ্ধি করে এবং পাকস্থলী ও অন্ত্রে খাবারের প্রবাহ ধীর করে দেয়। গ্লুকাগন পরিতৃপ্তি বৃদ্ধি করে। স্নেহকোষগুলি থেকে নিঃসৃত লেপটিনের পরিমাণ রক্তপ্রবাহে বৃদ্ধি পেলে মস্তিষ্কের হাইপোথ্যালামাসে লেপটিন গ্রাহকগুলি সক্রিয় হয় এবং খাদ্যগ্রহণের পরিমাণ কমে যায়। অন্যদিকে মস্তিষ্কের সেরাটোনিন হরমোন চিনি-জাতীয় খাবার খাওয়ার পর মাথাকে শান্ত করে। অল্পাহারী (dieting) ব্যক্তিরা তাদের খাদ্যগ্রহণের পরিমাণ কমানোর জন্য পরিতৃপ্তি অর্জনের আগেই খাবার খাওয়া বন্ধ করতে পারেন। শরীর বা মন হয়ত আরও খেতে চাবে, কিন্তু শরীর-মনের এই ইচ্ছাকে অবদমন করা সম্ভব। ক্ষুধা Susan L. McElroy; David B. Allison; George A. Bray, সম্পাদকগণ (জানু ১৩, ২০০৬), Obesity and Mental Disorders, CRC Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beverly Tepper; Martin Yeomans, সম্পাদকগণ (২০১৭), Flavor, Satiety and Food Intake, Wiley and IFT Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) Marsha McCulloch, MS, RD, LD, "Appetite Hormones", Today's Dietitian, 17 (7): 26 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
নারায়ণগঞ্জ রেলওয়ে স্টেশন

নারায়ণগঞ্জ রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলায় অবস্থিত একটি রেলওয়ে স্টেশন, যা নারায়ণগঞ্জ শহর ও তার পার্শ্ববর্তী এলাকাকে সেবা প্রদান করে। নারায়ণগঞ্জ রেলওয়ে জংশনটি ছিল ব্রিটিশ ও পাকিস্তান আমলের বিখ্যাত ও প্রাচীনতম রেলস্টেশন যা এখনও বিদ্যমান রয়েছে। স্টেশনটি পূর্বে পাট ব্যবসায়ের জন্য অত্যন্ত গুরুত্বপূর্ণ ছিল বিশেষ করে আদমজী পাট কল এবং অন্যান্য যোগাযোগের পথগুলোর জন্য। বর্তমানে প্রতিদিন গড়ে প্রায় ত্রিশ হাজারেরও বেশি যাত্রী ট্রেনে করে নারায়ণগঞ্জ থেকে রাজধানীতে যাতায়াত করে। নারায়ণগঞ্জ রেলওয়ে জংশন শীতলক্ষ্যা নদীর পশ্চিম তীরে অবস্থিত, যেখানে ব্রহ্মপুত্র এবং বুড়িগঙ্গা শীতলক্ষ্যা নদীতে পতিত হয়েছে। এটি আঠারো শতকে ঢাকা স্টেট রেলওয়ের অধীনে প্রতিষ্ঠিত হয়েছিল। ১৮৮৪-১৮৮৫ সালে ঢাকা স্টেট রেলওয়ে নারায়ণঞ্জ থেকে ঢাকা হয়ে ময়মনসিংহ পর্যন্ত ১৪৪ কিলোমিটার (৮৯ মাইল) রেলপথ চালু করেছিল। ২০১৭ সালে মন্ত্রিপরিষদ বিভাগে এ গুরুত্বপূর্ণ স্টেশনটি বন্ধ করে দেওয়ার সিদ্ধান্ত হয় এবং সে জন্যে মাঠ প্রশাসন সংযোগ শাখা রেলওয়ে মন্ত্রণালয়কে অনুরোধ করে। বলা হয় যে, রেলপথের জন্য সড়ক পথের ৪টি ক্রসিং ১৬টি ট্রেনের জন্য ৩২ বার বন্ধ করার কারণে সড়ক পথে যানজট তৈরি হচ্ছে। নারায়ণগঞ্জ-বাহাদুরাবাদ ঘাট লাইন বাংলাদেশ রেলওয়ে "বন্ধ হয়ে যাবে নারায়ণগঞ্জ স্টেশন"। railnewsbd.com। সংগ্রহের তারিখ ১৬ সেপ্টেম্বর ২০১৯।
আন্তর্জাতিক ভাষা কোডসমূহ

ভাষা কোড বলতে পৃথিবীর মনুষ্যভাষাগুলিকে সংক্ষেপে চিহ্নিত করে, এমন বর্ণ ও সংখ্যার সমষ্টিকে বোঝায়। প্রায়শ ব্যবহৃত হয় এমন ভাষা কোডগুলির মধ্যে আছে ISO 639, বিশেষত ISO 639-1 এবং ISO 639-2 কোডগুলি। ইন্টারনেট আদর্শগুলি সাধারণত IETF language tag ব্যবহার করে, যেগুলি ISO 639-এর উপর ভিত্তি করেই নির্মিত। পূর্বে এসআইএল-এর ব্যবহৃত কোড বেশি প্রচলিত ছিল, কিন্তু তারা নিজেই বর্তমানে ISO 639-3 ব্যবহার করে বলে সেগুলি এখন পরিত্যক্ত। উদাহরণস্বরূপ, বিভিন্ন কোডিং পদ্ধতিতে ফরাসি ভাষার কোডগুলি নিচের মত: fr, ISO 639-1 অনুযায়ী fra, ISO 639-2/T এবং ISO 639-3 অনুযায়ী fre,‌ ISO 639-2/B অনুযায়ী FRN, পুরনো এসআইএল কোডিং পদ্ধতি অনুযায়ী এথ্‌নোলগ Language Identifiers in the Markup Context RFC 4646 http://www.w3.org/International/questions/qa-lang-2or3
চান্দ্রা ইমাম আলী উচ্চ বিদ্যালয় ও কলেজ

চান্দ্রা ইমাম আলী উচ্চ বিদ্যালয় ও কলেজ বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি শিক্ষাপ্রতিষ্ঠান। এই বিদ্যালয়টি ফরিদগঞ্জ উপজেলার ১নং বালিথুবা (পশ্চিম) ইউনিয়নের চান্দ্রা বাজারের দক্ষিণ পাশের প্রবেশমুখে মদনেরগাঁও গ্রামে অবস্থিত। এটি উচ্চ বিদ্যালয় ও কলেজ হিসেবে ১৯৯৪ সালে প্রতিষ্ঠিত হলেও মূলত ১৮৮২ সালে বর্তমান ফরিদগঞ্জ উপজেলার সকদিরামপুর গ্রামের জমিদার পরিবারের সন্তান করিমবক্স পাটওয়ারী প্রাথমিক বিদ্যালয় প্রতিষ্ঠা করার জন্য নিজের জমি দান করেন এবং পিতার নামে ঐ বিদ্যালয়ের নাম ইমাম আলী প্রাথমিক বিদ্যালয় রাখেন। পরবর্তীতে ইংরেজি স্কুল হিসেবে এটি ১৯০২ সালে উন্নিত হয়। আবার কলকাতা বিশ্ববিদ্যালয়ে অধীনে এটি ১৯২৫ সালে মেট্রিক পর্যন্ত অন্তর্ভুক্ত হয়। এখানে ষষ্ঠ শ্রেণি থেকে শুরু করে দ্বাদশ শ্রেণি পর্যন্ত রয়েছে। নবম-দশম এবং একাদশ-দ্বাদশ শ্রেণিতে সাধারণ, কমার্স ও বিজ্ঞান বিভাগ রয়েছে। বিদ্যালয়টি প্রায় ১.৫২ একর জমির উপর প্রতিষ্ঠিত। বিদ্যালয়টির তিনটি ভবন রয়েছে। ভবনগুলোর মধ্যে ১নং ভবনটি উত্তরমুখী এবং কক্ষ সংখ্যা ২২টি। এতে রয়েছে পাঠাগার, বিজ্ঞান কক্ষ ও কম্পিউটার কক্ষ। ২নং ভবনটি দক্ষিণমুখী এর কক্ষ সংখ্যা ৩টি। আর ৩নং ভবনটি পূর্বমুখী। লে. কর্নেল আবু ওসমান চৌধুরী, মুক্তিযোদ্ধা, ৮নং সেক্টর কমান্ডার। হাশেম খান, খ্যাতিমান ও বরেণ্য চিত্র শিল্পী। মাক্‌ছুদুর রহমান পাটওয়ারী -ভূমি মন্ত্রণালয়ের সচিব মোঃ ফারুক হোসেন তপাদার - এডভোকেট, বাংলাদেশ সুপ্রীম কোর্ট "চান্দ্রা ইমাম আলী উচ্চ বিদ্যালয় ও কলেজ - ফরিদগঞ্জ উপজেলা তথ্যবাতায়ন"। ১২ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৪ মে ২০১৮।
কর্তৃকারক

ব্যাকরণে, বাক্যস্থিত যে বিশেষ্য বা সর্বনাম পদ ক্রিয়া সম্পন্ন করে তাকে ক্রিয়ার কর্তা বা কর্তৃকারক বলা হয়। ক্রিয়ার সঙ্গে 'কে' বা 'কারা' যোগ করে প্রশ্ন করলে যে উত্তর পাওয়া যায়, তা কর্তৃকারককে নির্দেশ করে। একে "কর্তাকারক"ও বলা হয় উদাহরণ: খোকা বই পড়ে। (কে বই পড়ে? খোকা - কর্তৃকারক)। মেয়েরা ফুল তোলে। (কে ফুল তোলে? মেয়েরা - কর্তৃকারক)। কর্তৃকারকের বহুবিধ প্রকারভেদ বিদ্যমান। কর্তৃকারক বাক্যের ক্রিয়া সম্পাদনের বৈচিত্র্য বা বৈশিষ্ট্য অনুযায়ী চার প্রকারের হয়ে থাকে: মুখ্য কর্তা: যে নিজে নিজেই ক্রিয়া সম্পাদন করে, সে মুখ্য কর্তা। যেমন- ছেলেরা ফুটবল খেলছে। মুষলধারে বৃষ্টি পড়ছে। প্রযোজক কর্তা: মূল কর্তা যখন অন্যকে কোনো কাজে নিয়োজিত করে তা সম্পন্ন করায়, তখন তাকে প্রযোজক কর্তা বলে। যেমন- শিক্ষক ছাত্রদের ব্যাকরণ পড়াচ্ছেন। প্রযোজ্য কর্তা: মূল কর্তার করণীয় কাজ যাকে দিয়ে সম্পাদিত হয়, তাকে প্রযোজ্য কর্তা বলা হয়। যেমন- শিক্ষক ছাত্রদের ব্যাকরণ পড়াচ্ছেন। ব্যতিহার কর্তা: কোনো বাক্যে যে দুটো কর্তা একত্রে একজাতীয় কাজ সম্পাদন করে, তাদের ব্যতিহার কর্তা বলে। যেমন- বাঘে-মহিষে এক ঘাটে জল খায়। রাজায়-রাজায় লড়াই, উলুখাগড়ার প্রাণান্ত। বাক্যের বাচ্য বা প্রকাশভঙ্গি অনুসারে কর্তা তিন রকমের হতে পারে: কর্মবাচ্যের কর্তা: কর্মপদের প্রাধান্যসূচক বাক্যে বসে। যেমন- পুলিশ দ্বারা চোর ধৃত হয়েছে। ভাববাচ্যের কর্তা: ক্রিয়ার প্রাধান্যসূচক বাক্যে বসে। যেমন- আমার যাওয়া হবে না। কর্ম-কর্তৃবাচ্যের কর্তা: বাক্যে কর্মপদই যখন কর্তৃস্থানীয় হয়। যেমন- বাঁশি বাজে। কলমটা লেখে ভালো। কারক কর্ম কারক করণ কারক অপাদান কারক সম্প্রদান কারক অধিকরণ কারক বাংলা ব্যাকরণ বাংলা ভাষা বিভক্তি বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ বাংলা ভাষার ব্যাকরণ ও নির্মিতি, নবম-দশম শ্রেণি, ২০২১ শিক্ষাবর্ষ, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।
কর্ম কারক

ব্যাকরণ শাস্ত্রে, কর্ম কারক বলতে বোঝায় যাকে আশ্রয় করে কর্তা ক্রিয়া সম্পন্ন করে। "কী", "কাকে" দ্বারা প্রশ্ন করলে উত্তরে কর্ম কারক পাওয়া যায়যাকে আশ্রয় করে কর্তা-ক্রিয়া সম্পাদন করে তাকে কর্ম কারক বলে। কর্ম দুই প্রকার: মুখ্য কর্ম ও গৌণ কর্ম। একটি বাক্যে সমাপিকা ক্রিয়াকে 'কী' দিয়ে প্রশ্ন করলে যা উত্তর পাওয়া যায়, তা হল মুখ্য কর্ম। উদাহরণ — 'বাবা আমাকে একটি কলম কিনে দিয়েছেন।' এই বাক্যে সমাপিকা ক্রিয়া হল 'কিনে দিয়েছেন'। সমাপিকা ক্রিয়াকে 'কী' দিয়ে প্রশ্ন করলে উত্তর পাওয়া যায় 'কলম'। তাই, এই বাক্যে মুখ্য কর্ম হল 'কলম'। সাধারণত মুখ্য কর্ম বস্তুবাচক হয়। এছাড়াও, সাধারণত কর্ম কারকের মুখ্য কর্মে বিভক্তি যুক্ত হয় না। একটি বাক্যে সমাপিকা ক্রিয়াকে 'কাকে' দিয়ে প্রশ্ন করলে যা উত্তর পাওয়া যায়, তা হল গৌণ কর্ম। উদাহরণ — 'বাবা আমাকে একটি কলম কিনে দিয়েছেন।' সমাপিকা ক্রিয়াকে 'কাকে' দিয়ে প্রশ্ন করলে উত্তর পাওয়া যায় 'আমাকে। তাই, এই বাক্যে মুখ্য কর্ম হল 'আমাকে'। সাধারণত গৌণ কর্ম প্রাণিবাচক হয়ে থাকে। এছাড়াও, সাধারণত গৌণ কর্মে বিভক্তি যুক্ত হয়। কর্ম কারক ৪ প্রকার: সকর্মক ক্রিয়ার কর্ম: নাসিমা ফুল তুলছে। প্রযোজক ক্রিয়ার কর্ম: ছেলেটিকে বিছানায় শোয়াও। সমধাতুজ কর্ম: ক্রিয়াটি যে ধাতু নিষ্পন্ন, কর্মটিও সেই ধাতুনিষ্পন্ন হলে, তাকে সমধাতুজ কর্ম বলে। যেমন:- খুব এক ঘুম ঘুমিয়েছি। উদ্দেশ্য ও বিধেয় কর্ম: দ্বিকর্মক ক্রিয়ার দুটি দুটি পরস্পর অপেক্ষিত কর্মপদ থাকলে প্রধান কর্মপদটিকে বলা হয় উদ্দেশ্য কর্ম এবং অপেক্ষিত কর্মটিকে বলা হয় বিধেয় কর্ম। যেমন: দুধকে (উদ্দেশ্য কর্ম) মোরা দুগ্ধ (বিধেয় কর্ম) বলি, হলুদকে (উদ্দেশ্য কর্ম) বলি হরিদ্রা (বিধেয় কর্ম)। কারক কর্তৃকারক করণ কারক অপাদান কারক সম্প্রদান কারক অধিকরণ কারক বাংলা ব্যাকরণ বাংলা ভাষা বিভক্তি বাংলা ভাষার ব্যকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ
করণ কারক

ক্রিয়া সম্পাদনের যন্ত্র, উপকরণ বা সহায়ককেই করণ কারক বলা হয়। বাক্যস্থিত ক্রিয়াপদের সঙ্গে 'কিসের দ্বারা' বা 'কী উপায়ে' প্রশ্ন করলে উত্তরে করণ কারক পাওয়া যায়। উদাহরণ: নীরা কলম দিয়ে লেখে। (উপকরণ - কলম) 'জগতে কীর্তিমান হয় সাধনায়।' (উপায় - সাধনা) সমধাতুজ করণ:- ক্রিয়াটি যে ধাতু নিষ্পন্ন, করণটিও সেই ধাতুনিষ্পন্ন হলে, তাকে সমধাতুজ করণ বলে। যেমন:- সে কাটারিতে গাছ কাটছে। কারক কর্তৃকারক কর্ম কারক সম্প্রদান কারক অপাদান কারক অধিকরণ কারক বাংলা ব্যাকরণ বাংলা ভাষা বিভক্তি বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ বাংলা ব্যাকরণ ও নির্মিতি, সপ্তম শ্রেণি, ২০১৬ শিক্ষাবর্ষ, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।
অধিকরণ কারক

ব্যাকরণ শাস্ত্রে, অধিকরণ কারক বলতে ক্রিয়া সম্পাদনের সময় এবং আধারকে নির্দেশ করে। ক্রিয়াকে "কখন" ও "কোথায়" দ্বারা প্রশ্ন করলে উত্তরে অধিকরণ কারক পাওয়া যায়। অধিকরণ কারকে সপ্তমী অর্থাৎ '-এ' '-য়' '-তে' ইত্যাদি বিভক্তি যুক্ত হয়। উদাহরণ: আধার (স্থান): আমরা রোজ স্কুলে যাই। এ বাড়িতে কেউ নেই। কাল (সময়): প্রভাতে সূর্য ওঠে। বসন্তে কোকিল ডাকে। অধিকরণ কারক তিন প্রকার। যথা- ১. কালাধিকরণ, ২. আধারাধিকরণ এবং ৩. ভাবাধিকরণ। যে সময় ক্রিয়া সম্পন্ন হয়, তাকে কালাধিকরণ কারক বলে। উদাহরণ: শরতে (কখন? - শরৎ) শাপলা ফোটে। আধারাধিকরণ তিন ভাগে বিভক্ত। যথা:- ১. ঐকদেশিক, ২. অভিব্যাপক এবং ৩. বৈষয়িক। বিশাল স্থানের যে কোনো এক অংশে ক্রিয়া সংঘটিত হলে তাকে ঐকদেশিক আধারাধিকরণ বলে। সামীপ্য অর্থেও ঐকদেশিক অধিকরণ হয়। উদাহরণ: পুকুরে মাছ আছে। (পুকুরের যে কোনো একস্থানে) বনে বাঘ আছে। (বনের যে কোনো এক অংশে) আকাশে চাঁদ উঠেছে। (আকাশের কোনো এক অংশে) ঘাটে নৌকা বাঁধা আছে। (ঘাটের কাছে) 'দুয়ারে দাঁড়ায়ে প্রার্থী, ভিক্ষা দেহ তারে। (দুয়ারের কাছে) রাজার দুয়ারে হাতি বাঁধা। উদ্দিষ্ট বস্তু যদি সমগ্র আধার ব্যাপ্ত করে বিরাজমান থাকে, তবে তাকে অভিব্যাপক আধারাধিকরণ বলে। উদাহরণ: তিলে তৈল আছে। (তিলের সারা অংশব্যাপী) নদীতে পানি আছে। (নদীর সমস্ত অংশ ব্যাপ্ত করে) বিষয় বিশেষে বা কোনো বিশেষ গুণে কারও কোনো দক্ষতা বা ক্ষমতা থাকলে সেখানে বৈষয়িক অধিকরণ হয়। উদাহরণ: রাকিব অঙ্কে কাঁচা, কিন্তু ব্যাকরণে ভালো। আমাদের সেনারা সাহসে দুর্জয়, যুদ্ধে অপরাজেয়। একটি ঘটনা ঘটলে অপর একটি ঘটনা ঘটে এবং পূর্বস্থানীয় ঘটনাটি যদি বিশেষ্য স্থানীয় হয়, তবে তাকে ভাবাধিকরণ বলে। ভাবাধিকরণে সর্বদাই সপ্তমী বিভক্তির প্রয়োগ হয় বলে একে 'ভাবে সপ্তমী' বলা হয়। যেমন- সূর্যদয়ে পদ্ম ফোটে। সূর্য নিজের মতো উদয় হলো,আর এদিকে পদ্ম ফুটে গেল। মানে, একটি ঘটনা ঘটলে অপর একটি ঘটনা ঘটে। এরূপ আরও উদাহরণ: সূর্যোদয়ে অন্ধকার দূরীভূত হয়। কান্নায় শোক মন্দীভূত হয়। হাসিতে মুক্তা ঝরে। জলে কুমির, ডাঙায় বাঘ। (সপ্তমী বিভক্তি) অধিকরণ কারকে অনুসর্গের ব্যবহার: ঘরের মধ্যে কে রে? তোমার আসন পাতিব হাটের মাঝে। কারক কর্তৃকারক কর্ম কারক করণ কারক অপাদান কারক সম্প্রদান কারক ক্রিয়ার কাল বাংলা ব্যাকরণ বাংলা ভাষা বিভক্তি বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ বাংলা ব্যাকরণ ও নির্মিতি, সপ্তম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।